
       Datums skatāms laika zīmogā
Rīgas valstspilsētas pašvaldības Ārtelpas un mobilitātes departaments, tā [:] personā, kura rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 41.3. un 42.3.7. apakšpunktu un 74. punktu, Rīgas domes 2024. gada 24. janvāra nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7., 9.1. un 9.6.apakšpunktu un Rīgas domes priekšsēdētāja 2024. gada 23. augusta rīkojumu Nr. RD-24-76-p (turpmāk  - Pircējs), no vienas puses un

SIA "ELKO", vienotais reģistrācijas numurs [:], adrese [:],  tās [:] personā, kurš/-a darbojas uz statūtu pamata, (turpmāk – Pārdevējs) no otras puses, turpmāk kopā saukti Puses, pamatojoties uz rīkotā atklātā konkursa “Apgaismojuma balstu piegāde” (iepirkuma identifikācijas numurs CAIP 2024/136) (turpmāk – Konkurss), rezultātiem un Pārdevēja iesniegto piedāvājumu Konkursa 1.daļā - „Metāliski, cinkoti apgaismes balsti, kuri paredzēti gaisvadu piekarkabeļu uzstādīšanai”, noslēdz šādu līgumu (turpmāk– Līgums):
1. Līguma priekšmets un summa
1.1. Pārdevējs pārdod un Pircējs pērk balstus: Metāliski, cinkoti apgaismes balsti, kuri paredzēti gaisvadu piekarkabeļu uzstādīšanai (turpmāk– Prece) atbilstoši šā Līguma nosacījumiem un Konkursā Pārdevēja iesniegtajam finanšu piedāvājumam (2.pielikums).
1.2. Preču cenas tiek noteiktas eiro (EUR). Veicot Preču piegādi, Līguma 2.pielikuma tabulā norādītajām cenām tiek pieskaitīts pievienotās vērtības nodoklis (PVN), atbilstoši Latvijas Republikas likumdošanā noteiktajam apmēram.
1.3. Līgums tiek noslēgts pēc pretendenta piedāvājumā noteiktām cenām (2.pielikums) atbilstoši šī Līguma nosacījumiem un Konkursā iesniegtajam piedāvājumam. 
1.4. Līguma kopēja maksimālā summa ir noteikta 125 000,00 EUR (viens simts divdesmit pieci tūkstoši eiro un nulle centi) apmērā bez PVN.
2. Kvalitātes prasības un garantijas
2.1.
Preces kvalitātei jāatbilst Pircēja izvirzītajām prasībām un tehniskajiem parametriem, kas norādīti 1.pielikumā.

3. Norēķinu kārtība
3.1.
Samaksa par Preci notiek veicot 100% pēcapmaksu.

3.2.
Par apmaksas dienu tiek uzskatīta diena, kad Pircējs pārskaitījis uz Pārdevēja bankas kontu Līguma summu (cenu), ko apliecina attiecīgs maksājuma uzdevums.

3.3. Rēķina formāts un iesniegšanas kārtība:
3.3.1. Pārdevējs sagatavo grāmatvedības attaisnojuma dokumentus – rēķinu, - elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu;

3.3.2. elektroniskos rēķinus apmaksai Pārdevējs iesniedz Pircējam, izvēloties  vienu no sekojošiem rēķina piegādes kanāliem:

-
izveido programmatūru datu apmaiņai starp Pārdevēja norēķinu sistēmu un pašvaldības vienoto informācijas sistēmu (WEB API);

-
augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;

-
izmanto manuālu rēķina informācijas ievades Web formu  portālā www.eriga.lv, sadaļā “Rēķinu iesniegšana”;
-   augšupielādē rēķina failu Pircēja e-adrese – EINVOICE@90011524360.
3.3.3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;

3.3.4. Puses vienojas, ka elektroniskā rēķina apmaksas termiņš ir 30 (trīsdesmit) dienu laikā no dienas, kad Pārdevējs iesniedzis Pircējam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu;

3.3.5. Puses vienojas, ka elektroniskā rēķina apmaksas termiņu skaita no dienas, kad Pārdevējs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pircējam elektronisku rēķinu, ar nosacījumu, ka Pārdevējs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pircējs to ir pieņēmis apmaksai;

3.3.6. Pārdevējam ir pienākums pašvaldības portālā www.eriga.lv  sekot līdzi iesniegtā elektroniskā rēķina apstrādes statusam;

3.3.7. ja Pārdevējs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pircējs šādu rēķinu apmaksai nepieņem un neakceptē. Pārdevējam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pārdevējs ir iesniedzis atkārtoto elektronisko rēķinu.

4. Pušu saistības un atbildība
4.1.
Pārdevēja pienākums ir nodrošināt pienācīgu Preces kvalitāti, iespēju iegādāties Preci atbilstoši Konkursā iesniegtajam piedāvājumam un šā Līguma nosacījumiem.

4.2.
Pārdevējs veic preces izkraušanu Pircēja uzraudzībā.

4.3.
Pārdevējs apņemas Preces piegādi veikt Pircējam izdevīgā laikā.

4.4.
Pircējs apņemas veikt samaksu par Preci šajā līgumā noteiktajos termiņos un kārtībā.

4.5.
Pircējs apņemas nodrošināt Pārdevējam pienācīgus Preces piegādes apstākļus un savlaicīgi veikt piegādātās Preces pieņemšanu.

4.6.
Pircējs apņemas izmantot Preci atbilstoši tās ekspluatācijas noteikumu prasībām.

4.7.
Par Preces nesavlaicīgu piegādi Pārdevējs maksā Pircējam līgumsodu 0,1% (nulle komats viens procents, jeb viena procenta desmitā daļa) apmērā no laikā nepiegādātās Preces vērtības par katru nokavēto piegādes dienu.

4.8.
Par Līgumā noteikto maksājuma termiņu neievērošanu Pircējs maksā Pārdevējam līgumsodu 0,1% (nulle komats viens procents, jeb viena procenta desmitā daļa) apmērā no nokavētā maksājuma summas par katru nokavēto dienu.

4.9.
Līgumsoda kopējā summa nedrīkst pārsniegt 10% (desmit procenti) no kopējās līguma summas. Līgumsoda nomaksa neatbrīvo Puses no līgumsaistību izpildes.

4.10.
Puses ir atbildīgas par Līguma nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies vienas Puses vai tā darbinieku darbības vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā. Vainīgā puse atlīdzina otrai pusei radušos zaudējumus.
5. Piegādes termiņi un kārtība
5.1.
Pārdevējs Preces piegādi veic ne ilgāk kā 10 (desmit) kalendāro nedēļu laikā no katras atsevišķās Preces partijas pasūtīšanas dienas.  

5.2.
Pircējs Preces iegādājas atsevišķās preču partijās visā Līguma darbības laikā atkarībā no Pircēja vajadzībām saskaņā ar Līguma 2. pielikumā norādītajām vienību cenām.

5.3.
Katrās Preču partijas piegādes termiņus Puses saskaņo atsevišķi. Pārdevējs nodrošina Preču piegādi Pircējam uz Pircēja norādīto vietu Rīgas pilsētas administratīvajā teritorijā.

5.4.   Nododot un pieņemot piegādāto Preci, noformē pieņemšanas – nodošanas aktu. 

5.5. 
Preces piegāde līdz Pircēja norādītajai vietai notiek uz Pārdevēja rēķina.

5.6.
Preču pieņemšana un nodošana notiek abu līgumslēdzēju Pušu pilnvaroto pārstāvju klātbūtnē, abpusēji parakstot preču pavadzīmi-rēķinu.

5.7.
Par Preces piegādes datumu tiek uzskatīts datums, kuru Pircēja pilnvarotais pārstāvis atzīmē uz preču pavadzīmes, apstiprinot Preces pieņemšanu.

5.8.
Pircējam ir tiesības nepieņemt Preci, kura neatbilst šajā līgumā noteiktajām kvalitātes un tehniskajām prasībām.
5.9.
Ja, uzsākot Preces ekspluatāciju, tiek konstatēti tādi Preces trūkumi, kas neļauj Pircējam lietot Preci paredzētajam mērķim, Pircējs, ne vēlāk kā 2 (divu) darba dienu laikā rakstiski ar e-pasta starpniecību informē Pārdevēju. Šajā gadījumā Puses sastāda un paraksta aktu par konstatētajiem Preces trūkumiem. Ja Puses konstatē un vienojas, ka Preces trūkumi ir pastāvējuši piegādes brīdī un nav radušies ekspluatācijas rezultātā, Pārdevējs par saviem līdzekļiem 1 (vienas) darba dienas laikā no akta abpusējas parakstīšanas dienas, nomaina lietošanai nederīgo Preci pret jaunu.

5.10.
Ja Pircējam, Preces piegādes brīdī ir pamatotas aizdomas par Preces neatbilstību tehniskajam/finanšu piedāvājumam un Līguma nosacījumiem, tas neparaksta Preču piegādes dokumentu un ne vēlāk kā 2 (divu) darba dienu laikā rakstiski ar e-pasta starpniecību informē Pārdevēju. Ja Puses konstatē, ka Pircēja aizdomas par Preces neatbilstību tehniskajam/finanšu piedāvājumam un Līguma nosacījumiem ir pamatotas, Puses sastāda un paraksta aktu. Šādā gadījumā Pārdevējs par saviem līdzekļiem 1 (vienas) darba dienas laikā no akta abpusējas parakstīšanas dienas piegādā tehniskajam/finanšu piedāvājumam un Līguma nosacījumiem atbilstošu Preci.
5.11. Ja Pircējam beidzas nepieciešamība turpmāk pasūtīt Preces no Pārdēvēja, tad Pircējam ir tiesības Preces nepasūtīt par visu Līguma noteikto kopējo summu.

6. Pretenzijas
6.1.
Pretenzijas Pārdevējam par Preces kvalitāti Pircējs var izteikt, ja pastāv slēpti vai atklāti (iepakojums, svars, izskats un tml.) defekti, 3 (trīs) darba dienu laikā no defektu konstatēšanas brīža. Pretenzija iesniedzama rakstiski.

6.2.
Prece, kurai tiek konstatēti defekti, tiek atdota atpakaļ Pārdevējam, kurš uz sava rēķina novērš konstatētos defektus vai apmaina Preci pret jaunu laikā, par kuru puses vienojas.

7. Līguma termiņš, grozīšana un izbeigšana
7.1.
Līgums tiek slēgts uz 12 (divpadsmit) mēnešiem un stājas spēkā no tā abpusējas parakstīšanas dienas, paredzot iespēju, pusēm savstarpēji vienojoties, ievērojot pašvaldības budžeta iespējas, pagarināt līgumu uz turpmāko 12 (divpadsmit) mēnešu periodu pie nosacījuma, ka iepirkuma līguma kopējais termiņš nepārsniedz 24 (divdesmit četrus) mēnešus vai līdz Līguma summas izlietojumam, atkarībā no tā, kurš nosacījums iestājas pirmais.
7.2.
Līgumu var izbeigt pirms termiņa, pusēm rakstiski vienojoties.

7.3.
Iepirkuma līguma grozījumi veicam atbilstoši Publisko iepirkumu likuma 61.panta 3.daļas 1.punktu un 5.daļas 2.punktā paredzētajā kārtībā, paredzot, ka grozījumu rezultātā Līguma summas izmaiņas nesasniedz 10 % (desmit procentus) no sākotnējās Līguma summas.

7.4.
Ierosinot grozījumus ierosinātāja Puse pamato piedāvātos grozījumus, iesniedzot pamatojošos dokumentus, kas pierāda grozījumu pamatojumu.

7.5.
Grozījumi pieļaujami tikai gadījumos, kad ārēju, no Puses neatkarīgu iemeslu dēļ ir mainījušies apstākļi, kas tika ņemti vērā slēdzot Līgumu- preču ražotāja piegādes termiņu izmaiņas, bet ne ilgāk kā 10 (desmit) darba dienas.
7.6.
Ierosinot grozījumus ierosinātāja Puse tos rakstiski nosūta otrai Pusei. Otra Puse 5 (piecu) darba dienu laikā izvērtē iesniegto priekšlikumu un dod rakstisku atbildi. Otra Puses var piekrist grozījumu veikšanai vai tos noraidīt. Ja otra Puse grozījumus noraida un Puses nevar vienoties par citiem nosacījumiem vai turpināt noslēgto Līgumu, jebkura no Pusēm ir tiesīga izbeigt Līgumu, par to rakstiski informējot otru Pusi. Šādā gadījumā Līgums uzskatāms par izbeigtu dienā, kad Puse nosūtījusi otrai Pusei rakstisku paziņojumu par Līguma izbeigšanu.

7.7.
Līguma grozījumi un papildinājumi ir spēkā, ja tie noformēti rakstveidā un tos parakstījušas abas puses. Šādā gadījumā tie kļūst par šī Līguma neatņemamu sastāvdaļu.

7.8.
Pircējs ir tiesīgs vienpusējā kārtā atkāpties no Līguma, par to rakstveidā paziņojot Pārdevējam 5 (piecas) dienas iepriekš, ja Piegādātājs nepilda Līgumā noteiktās saistības – ar nosacījumu, ka Pārdevējs 3 (trīs) darba dienu laikā no attiecīga Pircēja paziņojuma saņemšanas dienas nav novērsis konstatēto Līgumā noteikto saistību neizpildi. Pircējs paziņojumu Pārdevējam nosūta ar e-pasta starpniecību uz Līgumā norādīto Pārdevēja kontaktpersonas e-pasta adresi un pa pastu
7.9.
Pircējs var vienpusēji atkāpties no līguma izpildes, ja līgumu nav iespējams izpildīt tādēļ, ka Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

7.10. Līguma izpildes gaitā Konkurences padome ir konstatējusi karteli, kurā ir iesaistījies konkrētais Līguma Pārdevējs un kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās un nav pagājuši trīs gadi kopš šis lēmums ir kļuvis nepārsūdzams.
8. Nepārvarama vara
8.1.
Ja Pārdevējs vai Pircējs nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, eksplozija, militāra akcija, blokāde, streiks, valsts varas vai tās pārvaldes institūciju darbības, puses tiek atbrīvotas no atbildības par līguma saistību neizpildīšanu un izpildes termiņš tiek pagarināts par laiku, kas vienāds ar iepriekš minēto apstākļu izraisīto aizkavēšanos.

8.2.
Ja minētie apstākļi ilgst ilgāk par 2 (diviem) mēnešiem, tad katrai no pusēm ir tiesības vienpusējā kārtā pārtraukt līgumu.

9. Konfidencialitāte un komercnoslēpums

9.1. Puses apņemas ievērot konfidencialitāti  un bez otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Puses ir noteikušas kā komercnoslēpumu un attiecīgi par to pirms Līguma noslēgšanas ir informējis otro Pusi. Jebkurā gadījumā, Puses nevar noteikt par komercnoslēpumu Līguma priekšmetu un tā izpildes rezultātu.

9.2. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem vai normatīvo aktu prasībām ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

9.3. Konfidencialitātes un komercnoslēpuma noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

9.4. Konfidencialitātes un komercnoslēpuma noteikumi neattiecas uz detalizēto informāciju (tajā skaitā detalizētām izmaksām) par piegādātām Precēm vai saņemtajiem Pakalpojumiem, gadījumos kad Prece vai Pakalpojums ir saņemts saskaņā ar Līguma noteikumiem un Pircējs to ir apmaksājis pilnā apmērā.

9.5. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš. 
10. Līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība
10.1. Pārdevējs nav tiesīgs bez saskaņošanas ar Pircēju veikt apakšuzņēmēju nomaiņu un iesaistīt papildu (jaunus) apakšuzņēmējus, kuru sniedzamo pakalpojumu vērtība ir vismaz 10000 EUR no kopējās iepirkuma līguma vērtības (turpmāk –apakšuzņēmējs), Līguma izpildē.
10.2. Pircējs pieņem lēmumu atļaut vai atteikt Pārdevēja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju, kas nepieciešami lēmuma pieņemšanai.
10.3. Noslēgtā apakšuzņēmuma līguma noteikumi nedrīkst būt pretrunā šī Līguma noteikumiem un iepirkuma dokumentācijai.
10.4. Pārdevējs koordinē apakšuzņēmēju darbību un uzņemas pilnu atbildību par apakšuzņēmēju darbu izpildes kvalitāti, darbu izpildes termiņu u.c. šī Līguma noteikumu ievērošanu.

10.5. Pircējs nenes nekādu atbildību, t.sk. arī materiālu, par Pārdevēja savlaicīgi vai vispār neveiktiem norēķiniem ar tā piesaistītajiem apakšuzņēmējiem.
10.6. Līguma izpildē iesaistīto personāla un apakšuzņēmēju nomaiņa un jauna personāla un apakšuzņēmēju piesaiste notiek saskaņā ar Publisko iepirkumu likuma 62. pantu un Līguma pielikumā Nr.3 noteikto kārtību.
10.7. Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Pārdevējs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Pārdevējam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pircēja pieprasījuma nosūtīšanas dienas.

11. PERSONAS DATU AIZSARDZĪBA

11.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Līdzējs, kurš sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgā Līdzēja darbiniekiem.

11.2. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.

11.3. Līdzējs, kurš nodod otram Līdzējam fizisko personu datus apstrādei, atbild par piekrišanas iegūšanu no attiecīgajiem datu subjektiem.

11.4. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.

11.5. Ja saskaņā ar piemērojamiem normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien spēkā esošie normatīvie akti to neaizliedz.

11.6. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

11.7. Katrs no Līdzējiem ir tiesīgs nekavējoties apturēt turpmāku personas datu nosūtīšanu, ja otrs Līdzējs nenodrošina datu apstrādes prasību ievērošanu (t.sk, no attiecīgā Līdzēja darbiniekiem vai apakšuzņēmējiem), ko tam uzliek šis Līgums vai jebkādi piemērojamie normatīvie akti. Šajā gadījumā Līdzējs, kurš konstatē pārkāpumu, ir tiesīgs pieprasīt otram Līdzējam nodoto datu atdošanu atpakaļ un tam sekojošu datu dzēšanu no otra Līdzēja sistēmām.

11.8. Pēc Līguma izbeigšanas vai darbības termiņa beigām, Līdzēji nodod atpakaļ no otra Līdzēja saņemtos personas datus un to kopijas un, ciktāl to pieļauj piemērojamie normatīvie akti, iznīcināt visus šādus datus un iesniegt rakstveida apliecinājumu otram Līdzējam par šā apakšpunkta izpildi.

11.9. Līdzēji apliecina, ka:

11.9.1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;

11.9.2. ka tie sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;

11.9.3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;

11.9.4. bez otra Līdzēja rakstveida piekrišanas nepieļaut datu nodošanu tālākai apstrādei apakšuzņēmējiem. Ja ir saņemta šajā apakšpunktā minētā piekrišana, nodrošināt, ka apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegt ar Apakšuzņēmēju noslēgtā līguma apliecinātu kopiju;

11.9.5. uzglabāt ierakstus par visām veiktajām datu apstrādes darbībām, nodrošināt, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem.

12. Citi noteikumi

12.1. Visi šī Līguma grozījumi un papildinājumi ir spēkā, ja par to panākta Pušu rakstiska vienošanās un ir ievēroti Publisko iepirkumu likuma 61.panta noteikumi. Tie pievienojami Līgumam kā pielikumi un kļūst par šī Līguma neatņemamu sastāvdaļu.
12.2. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja vienošanos nav iespējams panākt, tad strīds tiek risināts tiesā saskaņā ar normatīvajiem aktiem.
12.3. Pusēm savlaicīgi jāinformē vienai otra par apstākļiem, kas ietekmē vai var ietekmēt Līguma izpildi.
12.4. Gadījumā, ja kāda no Pusēm maina savu juridisko adresi un/vai bankas rekvizītus, tā ne vēlāk kā 5 (piecu) dienu laikā pēc izmaiņu veikšanas rakstiski paziņo par to otrai Pusei.
12.5. Pušu juridiskā statusa izmaiņu gadījumā Līgums saglabā savu spēku pilnā apjomā to tiesību un saistību pārņēmējiem.
12.6. Visos pārējos šajā Līgumā neatrunātajos jautājumos Puses vadās no Latvijas Republikā spēkā esošiem normatīviem aktiem.

12.7. Par Līguma izpildes kontroli atbildīga persona no Pircēja puses – [:] .
12.8. Par Līguma izpildes kontroli atbildīga persona no Pārdevēja puses – [:] .
12.9. Pušu pārstāvji apliecina, ka viņiem ir visas nepieciešamās pilnvaras parakstīt šo līgumu.
12.10. Līguma pielikumi ir tā neatņemamas sastāvdaļas:

12.10.1. 1.pielikums - Tehniskais piedāvājums;

12.10.2. 2.pielikums - Finanšu piedāvājums;
12.10.3. 3.pielikums - Iepirkuma līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība uz 1 (vienas) lapas.
12.11. Līgums ir sastādīts latviešu valodā uz 18 (astoņpadsmit) lapaspusēm, ieskaitot pielikumus uz 9 (deviņām) lapaspusēm, un parakstīts ar drošiem elektroniskiem parakstiem.

13. Pušu rekvizīti un paraksti
	Pircējs:

Rīgas valstspilsētas pašvaldība
Adrese: Rātslaukums 1, Rīga, LV-1050

NMR kods: 90011524360

PVN reģ. Nr.: LV90011524360

Iestāde: Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīga, LV-1011

Iestādes kods: 213
Konts: [:]
Telefons: [:]
e-pasts: [:]
(elektroniskais paraksts)________________ 

[:]

	Pārdevējs:

SIA “ELKO”
Adrese: [:]
Reģistrācijas Nr. [:]
Banka: [:]
Bankas kods: [:]

Konta Nr.: [:]
(elektroniskais paraksts)________________ 

[:]


	
	
	


ŠIS DOKUMENTS IR ELEKTRONISKI PARAKSTĪTS AR

DROŠIEM ELEKTRONISKIEM PARAKSTIEM UN SATUR LAIKA ZĪMOGUS
1.pielikums
līgumam Nr. __________
Tehniskais piedāvājums
Atsevišķā pielikumā
2.pielikums
līgumam Nr. __________
Finanšu piedāvājums
Atsevišķā pielikumā
3.pielikums

līgumam Nr. __________
IEPIRKUMA LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅAS UN JAUNA PERSONĀLA UN APAKŠUZŅĒMĒJU PIESAISTES KĀRTĪBA

1. Pārdevējs nodrošina, ka Līguma izpildē piedalās Pārdevēja piedāvājumā norādītais personāls, kura kvalifikācijas atbilstību izvirzītajām prasībām Pircējs ir vērtējis, kā arī apakšuzņēmēji, t.sk. tie, uz kuru iespējām Pārdevējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām.

2. Pārdevējs veic Līguma izpildē piesaistītā personāla vai apakšuzņēmēju nomaiņu, vai jauna apakšuzņēmēja piesaisti Publisko iepirkumu likumā (turpmāk – PIL) 62.pantā noteiktajā kārtībā un gadījumos.

3. Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Pārdevējam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to saskaņojot ar Pircēju.

4. Pircējs ir tiesīgs atteikt apakšuzņēmēja nomaiņu, ja pastāv kāds no PIL 62.panta trešās daļas nosacījumiem.

5. Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6. Pārdevējs drīkst veikt tā piedāvājumā norādīto apakšuzņēmēju nomaiņu, uz kuru neattiecas šā pielikuma 4. punktā noteiktie nosacījumi, ja Pārdevējs par to paziņojis Pircējam un saņēmis Pircēja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.

7. Lai veiktu personāla un apakšuzņēmēju nomaiņu, Pārdevējs informē Pircēju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas). 

8. Pārbaudot jaunā apakšuzņēmēja atbilstību, Pircējs piemēro PIL 42.panta noteikumus. PIL 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pircējam.

9. Pircējs pieņem lēmumu atļaut vai atteikt iepirkuma līguma izpildē iesaistītā Pārdevēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.

10. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.

